pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-ผู้ตรวจเดชาฯ ร่วมประชุม Online ติดตามการดำเนินงานและกำหนดตัวชี้วัดการขับเคลื่อนกลุ่มตรวจราชการที่ 3 ตามนโยบาย “MIND" ใช้ “หัว” และ “ใจ” ปั้นอุตสาหกรรมคู่ชุมชน
วันศุกร์ที่ 19 พฤษภาคม 2566
19/05/2566
ผู้ตรวจเดชาฯ ร่วมประชุม Online ติดตามการดําเนินงานและกําหนดตัวชี้วัดการขับเคลื่อนกลุ่มตรวจราชการที่ 3 ตามนโยบาย “MIND" ใช้ “หัว” และ “ใจ” ปั้นอุตสาหกรรมคู่ชุมชน
ผู้ตรวจเดชาฯ ร่วมประชุม Online ติดตามการดําเนินงานและกําหนดตัวชี้วัดการขับเคลื่อนกลุ่มตรวจราชการที่ 3 ตามนโยบาย “MIND" ใช้ “หัว” และ “ใจ” ปั้นอุตสาหกรรมคู่ชุมชน ให้สมดุลและยั่งยืน ควบคู่กับอุตสาหกรรมสู่วิถีใหม่ 4 มิติ
เมื่อวันที่ 16 พฤษภาคม 2566 นายเดชา จาตุธนานันท์ ผู้ตรวจราชการกระทรวงอุตสาหกรรม เป็นประธานการประชุม Online ร่วมกับสํานักงานอุตสาหกรรมจังหวัด กลุ่มตรวจราชการที่ 3 เพื่อติดตามและรับทราบผลการดําเนินงานในมิติต่าง ๆ เช่น การตรวจกํากับโรงงานและเหมืองแร่ การบริหารจัดการกากอุตสาหกรรม การขับเคลื่อน มผช. และ มอก.S การยกระดับอุตสาหกรรมสีเขียว (GI) , การส่งเสริมและพัฒนาผู้ประกอบการ การเร่งรัดเบิกจ่ายงบประมาณ การบันทึกข้อมูล i-Single Form ทั้งนี้ ที่ประชุมได้ร่วมกันหารือและแบ่งกลุ่มทํางานย่อย เพื่อให้การดําเนินงานเป็นไปตามเป้า และสอดคล้องกับนโยบาย MIND
ทั้งนี้ ผู้ตรวจราชการกระทรวงอุตสาหกรรม ขอความร่วมมือสํานักงานอุตสาหกรรมจังหวัด กลุ่มตรวจราชการที่ 3 จัดทํากิจกรรม 5 ส. ภายในสํานักงานอย่างต่อเนื่อง เพื่อให้เกิดความเป็นระเบียบและความสะอาดของสถานที่ราชการ อันจะเป็นการสร้างภาพลักษณ์ที่ดีต่อประชาชนที่มารับบริการ
รัฐบาลไทย-ข่าวทำเนียบรัฐบาล-รองโฆษกรัฐบาลเผย นายกฯ สั่งการหน่วยงานที่เกี่ยวข้องช่วยดูแลนักเรียน นักศึกษาให้ได้รับการศึกษาที่ต่อเนื่องจนจบการศึกษา และผู้ที่จบแล้วให้ได้รับการประกอบอาชีพต่อไป
วันศุกร์ที่ 19 พฤษภาคม 2566
19/05/2566
รองโฆษกรัฐบาลเผย นายกฯ สั่งการหน่วยงานที่เกี่ยวข้องช่วยดูแลนักเรียน นักศึกษาให้ได้รับการศึกษาที่ต่อเนื่องจนจบการศึกษา และผู้ที่จบแล้วให้ได้รับการประกอบอาชีพต่อไป
รองโฆษกรัฐบาลเผย นายกฯ สั่งการหน่วยงานที่เกี่ยวข้องช่วยดูแลนักเรียน นักศึกษาให้ได้รับการศึกษาที่ต่อเนื่องจนจบการศึกษา และผู้ที่จบแล้วให้ได้รับการประกอบอาชีพต่อไป
วันนี้ (19 พฤษภาคม 2566) นางสาวรัชดา ธนาดิเรก รองโฆษกประจําสํานักนายกรัฐมนตรี กล่าวว่า รัฐบาลยังคงติดตาม และดูแลคนไทยและครอบครัว 218 คน ที่เดินทางกลับบ้านหลังจากได้รับผลกระทบจากสถานการณ์ความไม่สงบในสาธารณรัฐซูดานอย่างใกล้ชิด ซึ่งพลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ได้กําชับให้ดูแลอย่างเต็มที่ โดยเฉพาะนักเรียน นักศึกษา ให้กลับเข้ารับการศึกษา และมีงานทําโดยเร็วที่สุด
รองโฆษกประจําสํานักนายกรัฐมนตรี เปิดเผยถึงความคืบหน้าว่า นักเรียน นักศึกษาไทยที่เดินทางกลับจากซูดานได้รับการดูแลจากศูนย์อํานวยการบริหารจังหวัดชายแดนภาคใต้ (ศอ.บต.) โดยส่วนใหญ่เป็นนักศึกษาที่กําลังศึกษาอยู่ และจบการศึกษาแล้ว โดยจากข้อมูลของนักศึกษาที่ไปเรียนต่อในซูดานพบว่าส่วนใหญ่ไปศึกษาต่อในสาขาแพทย์ กฎหมายอิสลาม และทางศาสนา ซึ่งเมื่อวันที่ 16 พฤษภาคม 2566 ที่ผ่านมา ศอ.บต ได้ประชุมร่วมกับนักศึกษา และทุกฝ่ายที่เกี่ยวข้องเพื่อติดตามความคืบหน้า รับฟังปัญหาและความต้องการ เพื่อดําเนินการช่วยเหลือให้ได้รับการศึกษาที่ต่อเนื่องจนจบการศึกษา และสําหรับผู้ที่จบการศึกษาไปแล้วให้ได้รับการประกอบอาชีพต่อไปโดยเร็ว ซึ่งหลังจากนี้ ศอ.บต. จะเตรียมประชุมร่วมกับหน่วยงานที่เกี่ยวข้อง โดยเฉพาะอย่างยิ่งสถาบันการศึกษาทั้งในและนอกพื้นที่ เพื่อพิจารณาให้ได้ศึกษาต่อในคณะสาขาที่ต้องการและเหมาะสม รวมทั้งจะประสานไปยังผู้ประกอบการในการรับผู้ที่สําเร็จการศึกษาให้มีงานทําต่อไป ซึ่งจากการสํารวจตัวเลขมีนักศึกษาอยู่ประมาณ 220–224 คน เป็นนักศึกษาไทย 150 คน อยู่ในพื้นที่ภาคใต้ 100 คน เนื่องจากเมื่อช่วงสถานการณ์โควิดที่ผ่านมามีนักศึกษาเดินทางกลับมาบางส่วนแล้วด้วย
รองโฆษกประจําสํานักนายกรัฐมนตรี กล่าวว่า ศอ.บต. ได้รับฟังความต้องการ ข้อห่วงกังวลของนักศึกษาพบว่า นักศึกษาที่จบการศึกษาแล้วมีความกังวลเกี่ยวกับใบวุฒิการศึกษาและใบคะแนน ซึ่งด้วยสถานการณ์ดังกล่าวทําให้ไม่สามารถได้การประทับตรารับรองจากกระทรวงศึกษาธิการของซูดาน กระทรวงการต่างประเทศของซูดาน และสถานทูตไทยได้ทันเวลา ทําให้ไม่สามารถสมัครงานได้ จึงประสงค์อยากให้หน่วยงานที่เกี่ยวข้องประสานไปยังมหาวิทยาลัยที่ซูดานเพื่อออกเอกสารให้ โดยในระหว่างนี้ ขอให้หน่วยงานที่เกี่ยวข้องออกใบรับรองยืนยันการสําเร็จการศึกษา เพื่อยืนยันการเรียนจบให้สามารถนําไปใช้สมัครงานต่อไปได้
“นายกรัฐมนตรีได้สั่งการให้ความช่วยเหลือนักเรียน นักศึกษาที่ได้รับผลกระทบอย่างเต็มที่ โดยหน่วยงานที่เกี่ยวข้องพร้อมให้ช่วยเหลือโดยเร็วที่สุด ทั้งในส่วนของการขอใบรับรองการจบ การเทียบโอน และทุนการศึกษา” นางสาวรัชดาฯ กล่าว
รัฐบาลไทย-ข่าวทำเนียบรัฐบาล-มั่นใจจัดสรรน้ำฤดูแล้งปี 65/66 เป็นไปตามแผน พร้อมเดินหน้ารับมือฤดูฝนปี 66 เน้นเก็บกักน้ำสู้เอลนีโญ
วันศุกร์ที่ 19 พฤษภาคม 2566
มั่นใจจัดสรรน้ําฤดูแล้งปี 65/66 เป็นไปตามแผน พร้อมเดินหน้ารับมือฤดูฝนปี 66 เน้นเก็บกักน้ําสู้เอลนีโญ
.....
กรมชลประทาน เผยในช่วงฤดูแล้งปี 65/66 กรมชลประทาน ได้วางแผนจัดสรรน้ําฤดูแล้ง ไว้ทั้งสิ้น 27,685 ลบ.ม. เฉพาะลุ่มน้ําเจ้าพระยาวางแผนจัดสรรน้ําไว้ประมาณ 9,100 ล้าน ลบ.ม. เพื่อสนับสนุนการใช้น้ําอุปโภคบริโภค รักษาระบบนิเวศ การเกษตร อุตสาหกรรม รวมถึงควบคุมค่าความเค็มและคุณภาพน้ําในแม่น้ําสายหลักต่าง ๆ
.
ปัจจุบันได้สิ้นสุดฤดูแล้งแล้ว พบว่าการจัดสรรน้ําเป็นไปตามแผนที่วางไว้ ส่งผลให้ในเขตพื้นที่ชลประทานมีน้ําใช้อย่างเพียงพอและไม่เกิดปัญหาขาดแคลนน้ํา ทําให้มีปริมาณน้ําสํารองไว้ใช้ในช่วงต้นฤดูฝนมากกว่าแผนที่วางไว้
.
สําหรับในช่วงฤดูฝนปี 66 กรมอุตุนิยมวิทยา คาดการณ์ว่าประเทศไทยจะเข้าสู่ฤดูฝนในช่วงสัปดาห์ที่ 3 ของเดือนพ.ค. นี้ และคาดว่าจะมีปริมาณฝนตกน้อยกว่าค่าปกติประมาณร้อยละ 5 และมีโอกาสสูงที่พายุหมุนเขตร้อนบริเวณภาคตะวันออกเฉียงเหนือและภาคเหนือ ในช่วงเดือนส.ค. – ก.ย. 66 พร้อมเน้นย้ําให้โครงการชลประทานทั่วประเทศ ปฏิบัติตาม 12 มาตรการฤดูฝนปี 66 ของ กอนช. ควบคู่ไปกับการรับมือปรากฏการณ์เอลนีโญ (El Nino) ซึ่งเป็นความผันเเปรของสภาพอากาศในมหาสมุทร ตลอดจนเน้นการเก็บกักน้ําให้ได้มากที่สุด ป้องกันปัญหาขาดแคลนน้ําในอนาคต
.
อ่านเพิ่มเติม คลิก https://www.thaigov.go.th/news/contents/details/68282
#ไทยคู่ฟ้า #สื่อสารรัฐบาลไทย
-------------------
อัลบั้มภาพ
ข่าวที่เกี่ยวข้อง
แจ้ง ปชช. ตรวจสอบค่าไฟฟ้า เดือน พ.ค.66 หากยังไม่ได้ส่วนลด จะคืนให้ในเดือนถัดไป
ส่งเสริมลงทุน “เชื่อม EEC – นครเซี่ยงไฮ้” พัฒนาอุตสาหกรรมแห่งอนาคต
!ปักหมุด “ตู้เลิฟปัง รักปลอดภัย” ช่องทางบริการถุงยางอนามัยฟรี สิทธิบัตรทอง
ครม. อนุมัติหลักการให้ความช่วยเหลือด้านมนุษยธรรมแก่เมียนมา จากอิทธิพลพายุไซโคลน โมคา
เคาะ! กรุงเทพฯ – ชลบุรี - สงขลา เจ้าภาพซีเกมส์ ครั้งที่ 33 และ นครราชสีมา เจ้าภาพอาเซียนพาราเกมส์ ครั้งที่ 13
รัฐบาลไทย-ข่าวทำเนียบรัฐบาล-บีโอไอจัดประชุมโต๊ะกลมชักจูงการลงทุนอุตสาหกรรมอีวีเกาหลี
วันศุกร์ที่ 19 พฤษภาคม 2566
บีโอไอจัดประชุมโต๊ะกลมชักจูงการลงทุนอุตสาหกรรมอีวีเกาหลี
บีโอไอจัดประชุมโต๊ะกลมชักจูงการลงทุนอุตสาหกรรมอีวีเกาหลี
บีโอไอจัดประชุมโต๊ะกลมชักจูงการลงทุนอุตสาหกรรมอีวีเกาหลี
สํานักงานคณะกรรมการส่งเสริมการลงทุน (บีโอไอ) ร่วมกับการนิคมอุตสาหกรรมแห่งประเทศไทย (กนอ.) และสมาคมอุตสาหกรรมยานยนต์ไฟฟ้าเกาหลี Korea Electric Vehicle Industry Association (KEVIA) จัดประชุมโต๊ะกลมเพื่อชักจูงการลงทุนในอุตสาหกรรมยานยนต์ไฟฟ้าจากเกาหลีเข้ามาลงทุนในประเทศไทย โดยนักลงทุนให้ความสนใจนโยบายการส่งเสริมในอุตสาหกรรมยานยนต์ไฟฟ้าของไทย และมีแผนเข้ามาศึกษาลู่ทางการลงทุนในอนาคต นําโดยนายนฤตม์ เทอดสถีรศักดิ์ เลขาธิการคณะกรรมการส่งเสริมการลงทุน (แถวหน้าที่ 6 จากซ้าย) นายจอน บยอง ยูน (JEON Byung Yoon) รองประธานสมาคมอุตสาหกรรมยานยนต์ไฟฟ้าเกาหลีใต้ (แถวหน้าที่ 5 จากซ้าย) นายนฤชา ฤชุพันธุ์ ที่ปรึกษาด้านการลงทุน(บีโอไอ) (แถวหน้าที่ 7 จากซ้าย) และนางสาวนลินี กาญจนามัย ผู้ช่วยผู้ว่าการ (บริหาร) การนิคมอุตสาหกรรมแห่งประเทศไทย (แถวหน้าที่ 8 จากซ้าย) ณ กรุงโซล สาธารณรัฐเกาหลี
รัฐบาลไทย-ข่าวทำเนียบรัฐบาล-“รมว.วราวุธ” นำคณะผู้บริหาร ทส. บันทึกเทปถวายพระพรชัยมงคล สมเด็จพระนางเจ้าฯ พระบรมราชินี เนื่องในโอกาสวันเฉลิมพระชนมพรรษา 45 พรรษา
วันพฤหัสบดีที่ 18 พฤษภาคม 2566
“รมว.วราวุธ” นําคณะผู้บริหาร ทส. บันทึกเทปถวายพระพรชัยมงคล สมเด็จพระนางเจ้าฯ พระบรมราชินี เนื่องในโอกาสวันเฉลิมพระชนมพรรษา 45 พรรษา
“รมว.วราวุธ” นําคณะผู้บริหาร ทส. บันทึกเทปถวายพระพรชัยมงคล สมเด็จพระนางเจ้าฯ พระบรมราชินี เนื่องในโอกาสวันเฉลิมพระชนมพรรษา 45 พรรษา
“รมว.วราวุธ” นําคณะผู้บริหาร ทส. บันทึกเทปถวายพระพรชัยมงคล สมเด็จพระนางเจ้าฯ พระบรมราชินี เนื่องในโอกาสวันเฉลิมพระชนมพรรษา 45 พรรษา
วันที่ 18 พฤษภาคม 2566 เวลา 09.30 น. นายวราวุธ ศิลปอาชา รัฐมนตรีว่าการกระทรวงทรัพยากรธรรมชาติและสิ่งแวดล้อม (รมว.ทส.) พร้อมด้วย นายธเนศพล ธนบุณยวัฒน์ เลขานุการรัฐมนตรีว่าการกระทรวงทรัพยากรธรรมชาติและสิ่งแวดล้อม และ นายจตุพร บุรุษพัฒน์ ปลัดกระทรวงทรัพยากรธรรมชาติและสิ่งแวดล้อม นําคณะผู้บริหารระดับสูงของกระทรวงทรัพยากรธรรมชาติและสิ่งแวดล้อม (ทส.) เข้าร่วมการบันทึกเทปถวายพระพรชัยมงคล สมเด็จพระนางเจ้าสุทิดา พัชรสุธาพิมลลักษณ พระบรมราชินี เนื่องในโอกาสวันเฉลิมพระชนมพรรษา 45 พรรษา 3 มิถุนายน 2566 เพื่อแสดงความจงรักภักดีและน้อมสํานึกในพระมหากรุณาธิคุณที่ทรงมีต่อพสกนิกรชาวไทย ณ สถานีวิทยุโทรทัศน์แห่งประเทศไทย (NBT) กรมประชาสัมพันธ์ กรุงเทพมหานคร
รัฐบาลไทย-ข่าวทำเนียบรัฐบาล-“ทิพานัน”เผยแนวโน้มการประสบอันตรายของลูกจ้างจากการทำงานปี 65 ลดลง เงินกองทุนทดแทนสะสม 7.2 หมื่นล้านบาท  สะท้อนประสิทธิภาพรัฐบาลประยุทธ์ คุ้มครองแรงงาน
วันศุกร์ที่ 19 พฤษภาคม 2566
19/05/2566
“ทิพานัน”เผยแนวโน้มการประสบอันตรายของลูกจ้างจากการทํางานปี 65 ลดลง เงินกองทุนทดแทนสะสม 7.2 หมื่นล้านบาท  สะท้อนประสิทธิภาพรัฐบาลประยุทธ์ คุ้มครองแรงงาน
“ทิพานัน”เผยแนวโน้มการประสบอันตรายของลูกจ้างจากการทํางานปี 65 ลดลง เงินกองทุนทดแทนสะสม 7.2 หมื่นล้านบาท  สะท้อนประสิทธิภาพรัฐบาลประยุทธ์ คุ้มครองแรงงาน  ยกระดับคุณภาพชีวิตแรงงานทุกมิติ
วันที่ 19 พ.ค. 2566 น.ส.ทิพานัน ศิริชนะ รองโฆษกประจําสํานักนายกรัฐมนตรี เปิดเผยว่า ตามที่พล.อ.ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม มีความห่วงใยความปลอดภัยของนายจ้างและลูกจ้าง ในการทํางาน ซึ่งนายสุชาติ ชมกลิ่น รัฐมนตรีว่าการกระทรวงแรงงานได้ขับเคลื่อนผ่านกรมกรมสวัสดิการและคุ้มครองแรงงาน เข้าไปดูเข้าไปดูแลเรื่องความปลอดภัยในการทํางานสร้างความรู้ความเข้าใจให้กับนายจ้างในการดําเนินมาตรการเชิงป้องกันโดยนายจ้างต้องปฏิบัติตามกฎกระทรวงกําหนดมาตรฐานในการบริหาร จัดการ และดําเนินการด้านความปลอดภัย อาชีวอนามัย และสภาพแวดล้อมในการทํางานเกี่ยวกับงานก่อสร้าง พ.ศ. 2564 พร้อมกันนี้ยังส่งเสริมให้แรงงานเข้าถึงความสิทธิประโยชน์ต่างๆ
น.ส.ทิพานัน กล่าวว่า ล่าสุดสํานักงานประกันสังคม (สปส.) รายงานว่าสถิติการประสบอันตรายของลูกจ้างจากการทํางาน ในปี 2562-2565 พบว่ามีแนวโน้มลดลงต่อเนื่อง โดยปี 2562 มีลูกจ้างประสบอันตรายจากการทํางาน 94,906 ราย ต่อมาในปี 2565 ลดลงเหลือ 76,478 ราย ขณะที่สถานะสํานักงานกองทุนเงินทดแทน เพื่อดูแลลูกจ้างเมื่อประสบตั้งแต่ระดับการเจ็บป่วย เกิดความพิการ ไปจนถึงเสียชีวิต มีผลตอบแทนจากการลงทุนสะสม ณ วันที่ 31 ธันวาคม 2565 รวม 72,491 ล้านบาท แบ่งเป็น เงินสมทบจากนายจ้างสุทธิ 47,324 ล้านบาท และ ผลตอบแทนสะสมจากการลงทุน 25,167 ล้านบาท โดยเป้าหมายของกองทุนเงินทดแทน และ สปส. คือ การทําให้อัตราการประสบอันตรายของลูกจ้างไม่เกิดขึ้นแม้แต่รายเดียว
“ทั้งนี้จากอัตราลูกจ้างประสบอันตรายจากการทํางานมีแนวโน้มลดลง สะท้อนถึงประสิทธิภาพของมาตรการในการป้องกันและดูแลความปลอดภัยของรัฐบาลภายใต้การบริหารของพล.อ.ประยุทธ์ ที่มุ่งยกระดับคุณภาพชีวิตของผู้ใช้แรงงานในทุกมิติ”น.ส.ทิพานัน กล่าว
รัฐบาลไทย-ข่าวทำเนียบรัฐบาล-กระทรวงเกษตรฯ จัดประชุมคณะกรรมการกองทุนคุ้มครองพันธุ์พืช
วันศุกร์ที่ 19 พฤษภาคม 2566
กระทรวงเกษตรฯ จัดประชุมคณะกรรมการกองทุนคุ้มครองพันธุ์พืช
กระทรวงเกษตรฯ จัดประชุมคณะกรรมการกองทุนคุ้มครองพันธุ์พืช
นายอภัย สุทธิสังข์ รองปลัดกระทรวงเกษตรและสหกรณ์เป็นประธานการประชุมคณะกรรมการกองทุนคุ้มครองพันธุ์พืช ครั้งที่ 1/2566 ณ ห้องประชุม 123 กระทรวงเกษตรและสหกรณ์ มีเรื่องที่สําคัญในที่ประชุมดังนี้
1) ผลการปฏิบัติงานตามตัวชี้วัดของกองทุนคุ้มครองพันธุ์พืช ประจาปีบัญชี 2566 (ณ วันที่ 30 เมษายน 2566)
2) การเงินของกองทุนคุ้มครองพันธุ์พืช สาหรับปีสิ้นสุดวันที่ 31 ธันวาคม 2565
3) บันทึกข้อตกลงการประเมินผลการดาเนินงานของทุนหมุนเวียน ประจาปีบัญชี 2566
4) การเรียกให้ทุนหมุนเวียนนาทุนหรือกาไรส่วนเกินของทุนหมุนเวียนส่งคลังเป็นรายได้แผ่นดิน ปีบัญชี 2565
5) ร่างคู่มือการบริหารความเสี่ยงกองทุนคุ้มครองพันธุ์พืช ประจาปี พ.ศ. 2566
รัฐบาลไทย-ข่าวทำเนียบรัฐบาล-เปิดรายงานผล แผนแม่บทน้ำ 5 ปี คนไทยเข้าถึงน้ำดื่มปลอดภัย 100% เร่งพัฒนาประปาดื่มได้ ตามเป้าหมาย SDGs
วันศุกร์ที่ 26 พฤษภาคม 2566
เปิดรายงานผล แผนแม่บทน้ํา 5 ปี คนไทยเข้าถึงน้ําดื่มปลอดภัย 100% เร่งพัฒนาประปาดื่มได้ ตามเป้าหมาย SDGs
.....
สํานักงานทรัพยากรน้ําแห่งชาติ (สทนช.) รายงานผลการดําเนินงานตามแผนแม่บทการบริหารจัดการทรัพยากรน้ํา 20 ปี (พ.ศ.2561 – 2580) ในช่วงปี พ.ศ. 2561 – 2565 ตามตัวชี้วัด 6 ด้าน ได้แก่
.
- ด้านการจัดการน้ําอุปโภคบริโภค ก่อสร้างระบบประปา 256 หมู่บ้าน เพิ่มประสิทธิภาพระบบประปา 5,005 หมู่บ้าน ปรับปรุงระบบประปาหมู่บ้านให้ได้มาตรฐาน (SDGs) ที่ผ่านมาตรฐานประปาดื่มได้ เฉลี่ย 38.48%
- ด้านการสร้างความมั่นคงของน้ําภาคการผลิต พัฒนาแหล่งเก็บน้ํา/อาคารบังคับน้ํา/ระบบส่งน้ําใหม่ ในพื้นที่ชลประทาน 1,420 แห่ง ปริมาณน้ํา 601.51 ล้านลบ.ม. พื้นที่รับประโยชน์ 1,189,954 ไร่
- ด้านการจัดการน้ําท่วมและอุทกภัย เพิ่มประสิทธิภาพการระบายน้ํา ปรับปรุงสิ่งกีดขวางทางน้ํา 201 แห่ง ปรับปรุงลําน้ําธรรมชาติที่ตื้นเขิน 115 แห่ง ระยะทาง 181 กม.
- ด้านการจัดการคุณภาพน้ําและอนุรักษ์ทรัพยากรน้ํา เพิ่มประสิทธิภาพในการบําบัดและควบคุมการระบายน้ําเสียออกสู่สิ่งแวดล้อม โดยสร้างใหม่ 18 ระบบ เพิ่มประสิทธิภาพ 1 แห่ง
- ด้านการอนุรักษ์ฟื้นฟูสภาพป่าต้นน้ําที่เสื่อมโทรมและป้องกันการพังทลายของดิน โดยอนุรักษ์พื้นฟูป่าต้นน้ําที่เสื่อมโทรม 179,909 ไร่ ป้องกันและลดการชะล้างพังทลายของดินในพื้นที่ต้นน้ํา 118,608 ไร่
- ด้านการบริหารจัดการ ใช้ตัวชี้วัดเชิงคุณภาพ เช่น ปรับปรุงกฎหมายและองค์กรด้านการบริหารจัดการน้ํา ออกกฎหมายลําดับรอง รวม 25 ฉบับ ทําร่างแผนแม่บทฯ น้ํา ช่วงปีถัดไป และติดตามประเมินผล
.
สําหรับ ตัวชี้วัดการพัฒนาที่ยั่งยืน SDG 6 พบว่าไทยมีการดําเนินงานสูงกว่าค่าเฉลี่ยโลก โดยมีสัดส่วนประชากรที่เข้าถึงบริการน้ําดื่มปลอดภัย/บริการน้ําดื่มขั้นพื้นฐาน 100% เข้าถึงสุขาภิบาลขั้นพื้นฐาน 99% ส่วนการบริหารจัดการน้ําอย่างบูรณาการใกล้เคียงค่าเฉลี่ยโลกที่ 54% โดยไทยได้ 53% อยู่ในระดับปานกลาง-สูง
.
อ่านเพิ่มเติม คลิก >> https://www.thaigov.go.th/news/contents/details/68469
.
#ไทยคู่ฟ้า #สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-ดีอีเอสประชุมคณะทำงานเตรียมความพร้อมในการเข้าเป็นภาคีอนุสัญญา สหประชาชาติฯ
วันศุกร์ที่ 26 พฤษภาคม 2566
ดีอีเอสประชุมคณะทํางานเตรียมความพร้อมในการเข้าเป็นภาคีอนุสัญญา สหประชาชาติฯ
ดีอีเอสประชุมคณะทํางานเตรียมความพร้อมในการเข้าเป็นภาคีอนุสัญญา สหประชาชาติฯ
วันนี้ (26 พฤษภาคม 2566) ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงดิจิทัลเพื่อเศรษฐกิจและสังคม เป็นประธานการประชุมคณะทํางานเพื่อเตรียมความพร้อมในการเข้าเป็นภาคีอนุสัญญาสหประชาชาติว่าด้วยการใช้การติดต่อสื่อสารอิเล็กทรอนิกส์ในสัญญาระหว่างประเทศ (United Nations Convention on the Use of Electronic Communications in International Contracts (New York, 2005)) ของประเทศไทย ครั้งที่ 2/2566 ในรูปแบบผสม (hybrid) โดยมีหน่วยงานที่เกี่ยวข้องเข้าร่วมการประชุมฯ อาทิ กระทรวงการต่างประเทศ กระทรวงพาณิชย์ กระทรวงการคลัง สํานักงานคณะกรรมการพัฒนาระบบราชการ สํานักงานคณะกรรมการกฤษฎีกา สํานักงานอัยการสูงสุด สภาทนายความ ในพระบรมราชูปถัมภ์ และคณะกรรมการร่วมภาคเอกชน 3 สถาบัน ณ ห้องประชุม 802 ชั้น 8 กระทรวงดิจิทัลเพื่อเศรษฐกิจและสังคม
________________________
รัฐบาลไทย-ข่าวทำเนียบรัฐบาล-อัปเดต! ความคืบหน้า รถไฟฟ้า 5 เส้นทาง เตรียมทดลองเดินรถ สายสีชมพู ม.ค. 67
วันศุกร์ที่ 26 พฤษภาคม 2566
อัปเดต! ความคืบหน้า รถไฟฟ้า 5 เส้นทาง เตรียมทดลองเดินรถ สายสีชมพู ม.ค. 67
.....
อีกไม่นานเกินรอ สําหรับการก่อสร้างรถไฟฟ้าขนส่งมวลชน 5 เส้นทาง ในเขตกรุงเทพฯ และปริมณฑล ของการรถไฟฟ้าขนส่งมวลชนแห่งประเทศไทย (รฟม.) เพื่อเป็นทางเลือกในการเดินทางให้กับประชาชน โดยการก่อสร้าง ณ สิ้นเดือนเม.ย. 66 มีความก้าวหน้าเป็นไปตามแผนงาน ดังนี้
.
- สายสีส้ม ช่วงศูนย์วัฒนธรรมแห่งประเทศไทย – มีนบุรี (สุวินทวงศ์) มีความก้าวหน้างานโยธา 99.85%
- สายสีเหลือง ช่วงลาดพร้าว – สําโรง มีความก้าวหน้างานโยธา 98.99% งานระบบรถไฟฟ้า M&E มีความก้าวหน้า 99.07% ความก้าวหน้าโดยรวม 99.02%
- สายสีชมพู ช่วงแคราย - มีนบุรี มีความก้าวหน้างานโยธา 96.19% งานระบบรถไฟฟ้า M&E มีความก้าวหน้า 96.64% ความก้าวหน้าโดยรวม 96.43%
- สายสีชมพูส่วนต่อขยาย ช่วงสถานีศรีรัช – เมืองทองธานี ความก้าวหน้างานโยธา 25.24% ความก้าวหน้างานระบบไฟฟ้า 10.84% ความก้าวหน้าโดยรวม 20.41%
- สายสีม่วง ช่วงเตาปูน – ราษฎร์บูรณะ (วงแหวนกาญจนาภิเษก) มีความก้าวหน้างานโยธา 10.41%
.
ขณะนี้โครงการรถไฟฟ้าสายสีเหลืองฯ อยู่ระหว่างการทดสอบงานระบบเดินรถไฟฟ้าในระบบต่าง ๆ เมื่อผ่านการตรวจสอบรับรองความปลอดภัยแล้ว จะแจ้งกําหนดเปิดให้ประชาชนได้ทดลองใช้ในระยะต่อไป
.
สําหรับโครงการรถไฟฟ้าสายสีชมพูฯ นั้น คาดว่าจะสามารถเริ่มทดลองการเดินรถได้ในเดือน ม.ค. 67 และเปิดให้บริการเดินรถตลอดเส้นทางภายในเดือน มิ.ย. 67
#ไทยคู่ฟ้า #สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-รองนายกฯ พล.อ.ประวิตรฯ เป็นประธานการประชุม คกก.กำลังพลสำรอง ขับเคลื่อนกิจการกำลังพลสำรอง เสริมแกร่งกองทัพ
วันศุกร์ที่ 26 พฤษภาคม 2566
รองนายกฯ พล.อ.ประวิตรฯ เป็นประธานการประชุม คกก.กําลังพลสํารอง ขับเคลื่อนกิจการกําลังพลสํารอง เสริมแกร่งกองทัพ
ภายใต้แผนแม่บทการพัฒนากิจการกําลังพลสํารองของกระทรวงกลาโหม ปี 2566 – 2570
วันนี้(26พฤษภาคม2566)เวลา10.00น.ณ มูลนิธิอนุรักษ์ป่ารอยต่อ5จังหวัด พลเอก ประวิตร วงษ์สุวรรณ รองนายกรัฐมนตรี เป็นประธานการประชุมคณะกรรมการกําลังพลสํารอง ผ่านระบบVTCเพื่อขับเคลื่อนกิจการกําลังพลสํารอง ภายใต้แผนแม่บทการพัฒนากิจการกําลังพลสํารองของกระทรวงกลาโหม ปี 2566 - 2570 รองรับการปฏิรูปกองทัพสมัยใหม่
โดยที่ประชุมรับทราบ การเปิดให้ผู้มีความรู้ ความชํานาญเฉพาะทาง สามารถเป็นกําลังพลสํารองครั้งแรกได้ โดยไม่กําหนดอายุรวมทั้งการกําหนดแต่งตั้ง เลื่อนยศกําลังสํารองได้ถึงยศ พันเอกหรือเทียบเท่า และการกําหนดสิทธิประโยชน์ของกําลังพลสํารอง จากอันตรายหรือเจ็บป่วย พร้อมทั้งรับทราบยุทธศาสตร์พัฒนาระบบกําลังสํารอง ที่เน้นการควบคุม บริหารจัดการด้านนโยบาย การพัฒนากิจการ การเสริมสร้างเครือข่าย การปรับปรุงกฎหมาย การพัฒนาสิทธิประโยชน์และสวัสดิการ รวมทั้งการพัฒนาและปรับปรุงระบบฐานข้อมูลทรัพยากรด้านกําลังสํารองและกําลังพลสํารอง
จากนั้น ที่ประชุมได้ร่วมพิจารณาและเห็นชอบหลักการ รวม 3 ประเด็น คือ การปรับปรุงตําแหน่งและอัตราของหน่วยทหารรองรับการบรรจุกําลังพลสํารองการบรรจุบุคคลพลเรือนและภาคเอกชน ที่มีความรู้ความชํานาญเฉพาะทาง และบรรจุกําลังพลสํารองให้มีชั้นยศที่เหมาะสม และการเชื่อมโยงระบบฐานข้อมูลกําลังพลสํารองกับส่วนราชการต่าง ๆ เพื่อการบริหารจัดการกําลังพลสํารองอย่างมีประสิทธิภาพ
รองนายกฯ เน้นย้ําว่า ระบบกําลังสํารอง จะช่วยเสริมและพัฒนาศักยภาพกองทัพจากบุคคลพลเรือนภายนอกกองทัพเป็นการชั่วคราวและเท่าที่จําเป็นจึงขอให้กระทรวงกลาโหมได้ประสานส่วนราชการที่เกี่ยวข้อง หารือและขอความเห็นชอบในประเด็นที่อาจไม่สอดคล้องและขัดกันในข้อกฎหมาย ทั้งนี้ ขอให้กําหนดภารกิจและตําแหน่งเฉพาะที่จําเป็น พร้อมทั้งให้ติดตามประเมินผลการใช้ตําแหน่งและอัตราที่กําหนด เพื่อช่วยเสริมศักยภาพกองทัพและใช้ประโยชน์จากระบบกําลังสํารองอย่างเต็มประสิทธิภาพ
รัฐบาลไทย-ข่าวทำเนียบรัฐบาล-Profitability of 3 Thai airlines in Q1/2023 proves Govt’s policy efficiency
วันศุกร์ที่ 26 พฤษภาคม 2566
26/05/2566
Profitability of 3 Thai airlines in Q1/2023 proves Govt’s policy efficiency
Profitability of 3 Thai airlines in Q1/2023 proves Govt’s policy
efficiency
May 25, 2023, Deputy Government Spokesperson Tipanan Sirichana disclosed about
performances of 3 Thai airlines in the 1 st quarter of 2023.
Following the Government’s decision to reopen the country and implement post-COVID
economic and tourism stimulus measures, which include promotion of aviation industry,
performances of 3 Thai airlines, namely, THAI Airways International Pcl. (THAI), Asia Aviation
Pcl. (AAV), and Bangkok Airways Pcl. (BA), fare well according to their Management Discussion
and Analysis Report for the 1 st quarter of 2023 submitted to the Stock Exchange of Thailand.
In the 1 st quarter of 2023, THAI, AAV, and BA reported the profit of 12,523 million, 359.4
million, and 879.4 million Baht, respectively. Particularly, THAI Airways rehabilitation plan,
approved by the cabinet on May 19, 2020, has contributed to quick recovery of the company, as
a result of which, early exit from the rehabilitation plan is expected.
Profitability of the 3 airlines in the 1 st quarter of 2023 demonstrates that the Government’s
related policy implementation is on the right track. Prime Minister and Defense Minister Gen.
Prayut Chan-o-cha has also handed down a policy to advance economic recovery in parallel with
the development of High-Speed Rail Linking Three Airports (Suvarnabhumi, Don Mueang, and
U-Tapao) Project to promote Thailand as regional aviation hub with an aim to increase
economic opportunities and revenues.
รัฐบาลไทย-ข่าวทำเนียบรัฐบาล-โฆษกรัฐบาลเตือนประชาชน ระวังอันตรายจากฝนตกหนักถึงหนักมาก และฝนที่ตกสะสม ช่วง 27-30 พ.ค. 66 มีผลกระทบทุกภาค
วันศุกร์ที่ 26 พฤษภาคม 2566
26/05/2566
โฆษกรัฐบาลเตือนประชาชน ระวังอันตรายจากฝนตกหนักถึงหนักมาก และฝนที่ตกสะสม ช่วง 27-30 พ.ค. 66 มีผลกระทบทุกภาค
โฆษกรัฐบาลเตือนประชาชน ระวังอันตรายจากฝนตกหนักถึงหนักมาก และฝนที่ตกสะสม ช่วง 27-30 พ.ค. 66 มีผลกระทบทุกภาค
วันที่ 26 พฤษภาคม 2566 นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี เปิดเผยว่า กรมอุตุนิยมวิทยา ได้ออกประกาศเตือนฝนตกหนักถึงหนักมากบริเวณประเทศไทย และคลื่นลมแรงบริเวณทะเลอันดามัน ช่วงวันที่ 27-30 พฤษภาคม 2566 แนะประชาชนระวังอันตรายจากฝนตกหนักถึงหนักมาก และฝนที่ตกสะสม พร้อมเผยจังหวัดที่ต้องเตรียมรับมือ โดยขอให้ประชาชนติดตามประกาศจากกรมอุตุนิยมวิทยาอย่างใกล้ชิด
นายอนุชากล่าวถึงประกาศกรมอุตุนิยมวิทยาระบุว่า ในช่วงวันที่ 27 - 30 พฤษภาคม 2566 มรสุมตะวันตกเฉียงใต้กําลังปานกลางที่พัดปกคลุมประเทศไทยมีกําลังแรงขึ้น ประกอบกับหย่อมความกดอากาศต่ําบริเวณประเทศเวียดนามจะเคลื่อนผ่านประเทศไทยและลงสู่อ่าวมะตะบัน ประเทศเมียนมา ลักษณะเช่นนี้ทําให้ประเทศไทยมีฝนเพิ่มขึ้นกับมีลมกระโชกแรง และมีฝนตกหนักถึงหนักมากบางแห่งบริเวณภาคเหนือตอนล่าง ภาคตะวันออกเฉียงเหนือ ภาคกลางรวมทั้งกรุงเทพมหานครและปริมณฑล ภาคตะวันออก และภาคใต้ ขอให้ประชาชนบริเวณดังกล่าวระวังอันตรายจากฝนตกหนักถึงหนักมาก และฝนที่ตกสะสมซึ่งอาจทําให้เกิดน้ําท่วมฉับพลันและน้ําป่าไหลหลาก โดยเฉพาะพื้นที่ลาดเชิงเขาใกล้ทางน้ําไหลผ่านและพื้นที่ลุ่ม
สําหรับคลื่นลมบริเวณทะเลอันดามันและอ่าวไทยจะมีกําลังแรงขึ้น โดยทะเลอันดามันมีคลื่นสูง 2 - 3 เมตร บริเวณที่มีฝนฟ้าคะนองคลื่นสูงมากกว่า 3 เมตร ส่วนบริเวณอ่าวไทยมีคลื่นสูง 1 - 2 เมตร บริเวณที่มีฝนฟ้าคะนองคลื่นสูงมากกว่า 2 เมตร ขอให้ชาวเรือในบริเวณดังกล่าวเดินเรือด้วยความระมัดระวัง และหลีกเลี่ยงการเดินเรือบริเวณที่มีฝนฟ้าคะนอง สําหรับเรือเล็กบริเวณทะเลอันดามันควรงดออกจากฝั่งในช่วงวันที่ 27 - 30 พฤษภาคม 2566 นี้ไว้ด้วย
จึงขอให้ประชาชนติดตามประกาศจากกรมอุตุนิยมวิทยา และสามารถติดตามข้อมูลที่เว็บไซต์กรมอุตุนิยมวิทยา http://www.tmd.go.th หรือที่ 0-2399-4012-13 และ 1182 ได้ตลอด 24 ชั่วโมง
รัฐบาลไทย-ข่าวทำเนียบรัฐบาล-ปลัดฯ ณัฐพล นำทีมไทยแลนด์เยือนมองโกเลีย ถก"องค์การเพิ่มผลผลิตแห่งเอเชีย ครั้งที่ 65" เพิ่มขีดแข่งขันประเทศ
วันศุกร์ที่ 26 พฤษภาคม 2566
26/05/2566
ปลัดฯ ณัฐพล นําทีมไทยแลนด์เยือนมองโกเลีย ถก"องค์การเพิ่มผลผลิตแห่งเอเชีย ครั้งที่ 65" เพิ่มขีดแข่งขันประเทศ
ปลัดกระทรวงอุตสาหกรรม ณัฐพล รังสิตพล นําทีมไทยแลนด์เยือนมองโกเลีย ถก"องค์การเพิ่มผลผลิตแห่งเอเชีย ครั้งที่ 65" เพิ่มขีดแข่งขันประเทศ
ดร.ณัฐพล รังสิตพล ปลัดกระทรวงอุตสาหกรรม หัวหน้าคณะผู้แทนประเทศไทย ในฐานะ APO Director (ประเทศสมาชิกองค์การเพิ่มผลผลิตแห่งเอเชีย - Asian Productivity Organization : APO) เข้าร่วมการประชุมประจําปี APO Governing Body Meeting ครั้งที่ 65 จัดขึ้นระหว่างวันที่ 24-26 พฤษภาคม 2566 โดยมีนายวิษณุ ทับเที่ยง หัวหน้าผู้ตรวจราชการกระทรวงอุตสาหกรรม นายสุวรรณชัย โลหะวัฒนกุล ผู้อํานวยการสถาบันเพิ่มผลผลิตแห่งชาติ และ APO Alternate Director นางสาวรัชฎา อสิสนธิสกุล รักษาการผู้อํานวยการฝ่ายส่งเสริมโครงการพิเศษ และ APO Liaison Officer และนายวิศรุต แปงติ๊บ วิศวกรชํานาญการพิเศษกระทรวงอุตสาหกรรม เข้าร่วมการประชุมดังกล่าวด้วย
ดร.ณัฐพล กล่าวว่า การประชุมประจําปี APO Governing Body Meeting ณ กรุงอูลานบาตาร์ ประเทศมองโกเลีย ผู้เข้าร่วมการประชุมประกอบด้วยผู้บริหารสูงสุดของหน่วยงานด้านการเพิ่มผลิตภาพของประเทศสมาชิก (National Productivity Organizations: NPOs) ในระดับปลัดกระทรวง ข้าราชการระดับสูง และประธานบริหารของหน่วยงาน รวมถึงเลขาธิการและคณะทํางานองค์การเพิ่มผลผลิตแห่งเอเชีย เพื่อหารือร่วมกันระหว่างประเทศสมาชิก เกี่ยวกับเรื่องนโยบายและแผนงานเชิงกลยุทธ์แบบพหุภาคี เพื่อการพัฒนาขีดความสามารถของประเทศสมาชิกและในภูมิภาคเอเชียแปซิฟิก รวมทั้งพิจารณาอนุมัติแผนงานและงบประมาณดําเนินการประจําปี ซึ่งในการประชุมครั้งนี้ มีวาระสําคัญคือ การรับรองการจัดสรรงบประมาณประจําปี 2024 การพิจารณาเกณฑ์และเงื่อนไขรางวัล APO Awards ในระดับภูมิภาคและระดับประเทศ ความคืบหน้าการดําเนินกิจกรรมต่าง ๆ อาทิ กิจกรรมส่งเสริมประชาสัมพันธ์ APO Vision 2025 การเสริมสร้างความสามารถทางดิจิทัลของ APO การจัดศูนย์ความเป็นเลิศในด้านต่าง ๆ การพัฒนาแนวคิด Green Productivity 2.0 และการส่งเสริมการจัดตั้ง APO Accreditation ในประเทศสมาชิก เป็นต้น
“สถาบันเพิ่มผลผลิตแห่งชาติ (Thailand Productivity Organization : TPO) เป็นหน่วยงานภายใต้การกํากับดูแลของกระทรวงอุตสาหกรรม ซึ่งมีความเชี่ยวชาญในด้านการจัดการองค์กร ที่ให้บริการปรึกษาแนะนํา ฝึกอบรม วิจัยพัฒนา รณรงค์ส่งเสริม และผลักดันให้เกิดขบวนการเพิ่มผลิตภาพเพื่อการเติบโตอย่างยั่งยืนในทุกภาคส่วนของสังคม นําไปสู่การพัฒนาศักยภาพและเพิ่มขีดความสามารถทางการแข่งขันของประเทศ สําหรับการประชุมครั้งนี้จะช่วยยกระดับศักยภาพด้านผลิตภาพของภาคอุตสาหกรรมไทยให้มีความได้เปรียบทางการแข่งขัน พร้อมเติบโตอย่างยั่งยืนในระดับสากลต่อไป” ดร.ณัฐพลฯ กล่าวทิ้งท้าย
รัฐบาลไทย-ข่าวทำเนียบรัฐบาล-สธ.หารือและแลกเปลี่ยนข้อมูลการดำเนินงานด้านสาธารณสุข ร่วมกับบรูไน และ WHO เอเชียตะวันออกเฉียงใต้
วันศุกร์ที่ 26 พฤษภาคม 2566
สธ.หารือและแลกเปลี่ยนข้อมูลการดําเนินงานด้านสาธารณสุข ร่วมกับบรูไน และ WHO เอเชียตะวันออกเฉียงใต้
รองนายกรัฐมนตรีและรัฐมนตรีว่าการกระทรวงสาธารณสุข นําคณะผู้แทนไทยหารือ แลกเปลี่ยนข้อมูลการดําเนินงานด้านสาธารณสุข กับรัฐมนตรีว่าการกระทรวงสาธารณสุขบรูไนดารุสซาลาม และผู้อํานวยการองค์การอนามัยโลกภูมิภาคเอเชียตะวันออกเฉียงใต้ พร้อมแสดงความขอบคุณที่ให้การส
รองนายกรัฐมนตรีและรัฐมนตรีว่าการกระทรวงสาธารณสุข นําคณะผู้แทนไทยหารือ แลกเปลี่ยนข้อมูลการดําเนินงานด้านสาธารณสุข กับรัฐมนตรีว่าการกระทรวงสาธารณสุขบรูไนดารุสซาลาม และผู้อํานวยการองค์การอนามัยโลกภูมิภาคเอเชียตะวันออกเฉียงใต้ พร้อมแสดงความขอบคุณที่ให้การสนับสนุนไทยมาอย่างต่อเนื่อง ระหว่างการประชุมสมัชชาอนามัยโลก สมัยที่ 76
เมื่อวันที่ 25 พฤษภาคม 2566 ที่ นครเจนีวา สมาพันธรัฐสวิส นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข เป็นหัวหน้าคณะผู้แทนไทย นําคณะผู้บริหาร หารือทวิภาคีกับH.E. Dato Seri Setia Dr Haji Mohammad Isham bin Haji Jaafarรัฐมนตรีว่าการกระทรวงสาธารณสุขบรูไนดารุสซาลาม เกี่ยวกับความร่วมมือด้านสาธารณสุขระหว่างกระทรวงสาธารณสุขของทั้งสองประเทศ พร้อมแลกเปลี่ยนข้อมูลการดําเนินงานด้านสาธารณสุขและการจัดตั้งศูนย์อาเซียนด้านการรับมือภาวะฉุกเฉินทางสาธารณสุขและโรคอุบัติใหม่ (ASEAN Centre for Public Health Emergencies and Emerging Diseases : ACPHEED)โดยได้ขอบคุณบรูไนที่ให้การสนับสนุนประเทศไทยจัดตั้งศูนย์ACPHEEDซึ่งทั้งสองฝ่ายหวังว่าอาเซียนจะบรรลุฉันทามติในการจัดตั้งศูนย์โดยเร็ว
นอกจากนี้ ได้หารือกับDr. Poonam Khetrapal Singhผู้อํานวยการองค์การอนามัยโลกภูมิภาคเอเชียตะวันออกเฉียงใต้ ในความร่วมมือด้านสาธารณสุขระหว่างรัฐบาลไทย กับสํานักงานองค์การอนามัยโลกภูมิภาคเอเชียตะวันออกเฉียงใต้ ซึ่งประกอบด้วยประเทศสมาชิก จํานวน 11 ประเทศ ได้แก่ บังกลาเทศ ภูฏาน เกาหลีเหนือ อินเดีย อินโดนีเซีย มัลดีฟส์ เมียนมา เนปาล ศรีลังกา ไทย และติมอร์เลสเต โดยนายอนุทิน ได้แสดงความชื่นชมและขอบคุณผู้อํานวยการใหญ่องค์การอนามัยโลก ที่ให้การสนับสนุนประเทศไทยอย่างต่อเนื่อง และไทยได้แสดงจุดยืนร่วมกับประเทศสมาชิกองค์การอนามัยโลกภูมิภาคเอเชียตะวันออกเฉียงใต้ ในการสนับสนุนเกาหลีเหนือเป็นกรรมการในคณะกรรมการบริหารองค์การอนามัยโลก (Executive Board : EB)ตามมติที่ประชุมคณะกรรมการองค์การอนามัยโลกภูมิภาคเอเชียตะวันออกเฉียงใต้ (WHO Regional Committee for South-East Asia : RC)
สมัยที่ 75 เมื่อปี 2565
****************************** 26 พฤษภาคม 2566
รัฐบาลไทย-ข่าวทำเนียบรัฐบาล-บีโอไอร่วมหารือเพื่อดึงดูดการลงทุนในอีอีซี
วันศุกร์ที่ 26 พฤษภาคม 2566
บีโอไอร่วมหารือเพื่อดึงดูดการลงทุนในอีอีซี
บีโอไอร่วมหารือเพื่อดึงดูดการลงทุนในอีอีซี
บีโอไอร่วมหารือเพื่อดึงดูดการลงทุนในอีอีซี
นายนฤตม์ เทอดสถีรศักดิ์ เลขาธิการคณะกรรมการส่งเสริมการลงทุน หรือ บีโอไอ (กลาง)ให้การต้อนรับนายจุฬา สุขมานพ เลขาธิการคณะกรรมการนโยบายเขตพัฒนาพิเศษภาคตะวันออก หรือ อีอีซี (ที่ 3 จากซ้าย) พร้อมผู้บริหารและเจ้าหน้าที่ เพื่อหารือแนวทางในการทํางานร่วมกันระหว่างทั้ง 2 หน่วยงานในการดึงดูดการลงทุนในพื้นที่ EEC ในการหารือดังกล่าวทั้ง 2 หน่วยงานได้แลกเปลี่ยนความเห็นและข้อมูลในการทํางานร่วมกันเพื่อดึงดูดการลงทุนมายังประเทศไทย โดยประเด็นที่ได้หารือมีหลายเรื่อง เช่น สิทธิและประโยชน์ กิจกรรมชักจูงการลงทุนในต่างประเทศ การแบ่งปันข้อมูลและองค์ความรู้ และการอํานวยความสะดวกในการประกอบธุรกิจให้กับภาคเอกชน ณ สํานักงานบีโอไอ ถ. วิภาวดีรังสิต เมื่อเร็ว ๆ นี้
รัฐบาลไทย-ข่าวทำเนียบรัฐบาล-ด่วน !!! กรมการจัดหางาน รับสมัคร “ผู้ปรุงอาหารไทย” ไปทำงานประเทศญี่ปุ่น เงินเดือน 4.6 หมื่นบาท
วันศุกร์ที่ 26 พฤษภาคม 2566
26/05/2566
ด่วน !!! กรมการจัดหางาน รับสมัคร “ผู้ปรุงอาหารไทย” ไปทํางานประเทศญี่ปุ่น เงินเดือน 4.6 หมื่นบาท
กระทรวงแรงงาน โดยกรมการจัดหางาน รับสมัครคนหางานเพื่อไปทํางานในประเทศญี่ปุ่น ตําแหน่งผู้ปรุงอาหารไทย จํานวน 5 อัตรา เงินเดือน 4.6 หมื่นบาท สมัครได้ตั้งแต่บัดนี้ จนถึงวันที่ 10 มิถุนายน 2566 ยื่นใบสมัครด้วยตนเองได้ที่งาน JOB EXPO THAILAND 2023 หรือทางอีเม
นายไพโรจน์ โชติกเสถียร อธิบดีกรมการจัดหางาน เปิดเผยว่า กรมการจัดหางานเปิดรับสมัครคนหางานไปทํางานในประเทศญี่ปุ่น ตําแหน่งผู้ปรุงอาหารไทย จํานวน 5 อัตรา กับนายจ้างบริษัท JASMINE THAI Co., Ltd. ซึ่งกิจการร้านอาหารไทย ชื่อร้าน JASMINE THAI ตั้งอยู่ที่ Roppongi Five plaza building, 2F, 5-18-21, Roppongi, Minato-ku, Tokyo 106-0032, Japan โดยผู้ที่สนใจสามารถศึกษารายละเอียดเพิ่มเติมและดาวน์โหลดใบสมัครได้ทางเว็บไซต์ doe.go.th/overseas หรือเฟซบุ๊ก : แรงงานไทยไปต่างประเทศโดยรัฐจัดส่ง และสามารถยื่นใบสมัครด้วยตนเองได้ภายในงาน JOB EXPO THAILAND 2023 ในระหว่างวันที่ 8-10 มิถุนายน 2566 ตั้งแต่เวลา 10.00 - 18.00 น. ณ ศูนย์การประชุมไบเทค บางนา โซนงานต่างประเทศ ฮอลล์ EH100 หรือยื่นใบสมัครได้ทางจดหมายอิเล็กทรอนิกส์ doe.japanssw@gmail.com ตั้งแต่บัดนี้ จนถึงวันที่ 10 มิถุนายน 2566 ได้ตลอด 24 ชั่วโมง ไม่เว้นวันหยุดราชการ
นายไพโรจน์กล่าวว่า สําหรับคุณสมบัติเบื้องต้นของผู้สมัครมีอายุระหว่าง 25-45 ปี ไม่จํากัดเพศ วุฒิการศึกษา และภาษา ต้องมีประสบการทํางานผู้ปรุงอาหารไทย และต้องมีหนังสือรับรองผ่านการทดสอบมาตรฐานฝีมือแรงงาน สาขาผู้ประกอบอาหารไทย ระดับ 1 ขึ้นไปจากกรมพัฒนาฝีมือแรงงาน กระทรวงแรงงาน สัญญาจ้าง 1 ปี สามารถต่ออายุได้ โดยนายจ้างรับผิดชอบค่าเดินทางจากที่พักไปยังสถานที่ทํางานให้ และรับผิดชอบค่าตั๋วเครื่องบินไป-กลับ เมื่อทํางานครบ 1 ปี มีโบนัสประจําปี ค่าตอบแทน 186,300 เยนต่อเดือน หรือประมาณ 46,570 บาท (อัตราแลกเปลี่ยน ณ วันที่ 24 พฤษภาคม 2566) ลักษณะงาน เป็นผู้ปรุงอาหารไทย มีหน้าที่ประกอบอาหารไทย เลือกใช้วัสดุประกอบอาหาร ส่วนประกอบ เก็บรักษา/ถนอมอาหารตามมารตรฐานโภชนาการอาหารไทย รวมทั้งดูแลทําความสะอาดวัสดุ อุปกรณ์ เครื่องมือ เครื่องใช้ และบริเวณสถานที่สิ่งแวดล้อมของห้องครัวให้ถูกสุขอนามัย สะอาดและปลอดภัย
“การรับสมัครงานครั้งนี้เป็นการดําเนินการเพื่อจัดส่งคนหางานไปทํางานต่างประเทศ โดยวิธีรัฐจัดส่ง คนหางานไม่เสียค่าสมัครหรือค่าบริการใดๆทั้งสิ้น ผู้ที่ได้รับการคัดเลือกให้ไปทํางานจะมีค่าใช้จ่ายเท่าที่จําเป็น ได้แก่ ค่าถ่ายรูป ค่าทําหนังสือเดินทาง (กรณียังไม่มี) ค่าตรวจสุขภาพ ค่ารับรองประวัติอาชญากรรม ค่าธรรมเนียมตรวจลงตราวีซ่า ค่าสมาชิกกองทุนเพื่อช่วยเหลือคนหางานไปทํางานในต่างประเทศ รวมค่าใช้จ่ายก่อนเดินทางประมาณ 5,000 บาท โดยผู้ที่สนใจสามารถสอบถามรายละเอียดเพิ่มเติมได้ที่ สํานักงานจัดหางานจังหวัดทุกจังหวัด สํานักงานจัดหางานกรุงเทพมหานครพื้นที่ 1 - 10 หรือกองบริหารแรงงานไทยไปต่างประเทศ ทางโทรศัพท์หมายเลข 0 2245 1034 ในวันและเวลาราชการ” อธิบดีกรมการจัดหางานกล่าว
รัฐบาลไทย-ข่าวทำเนียบรัฐบาล-จ้างงานไทยแข็งแกร่ง! คนมีงานทำรายได้เพิ่มว่างงานลด ภาครัฐจับมือผู้ประกอบการสร้างโอกาสต่อเนื่อง จัดมหกรรมใหญ่ “Job Expo Thailand 2023”
วันศุกร์ที่ 26 พฤษภาคม 2566
26/05/2566
จ้างงานไทยแข็งแกร่ง! คนมีงานทํารายได้เพิ่มว่างงานลด ภาครัฐจับมือผู้ประกอบการสร้างโอกาสต่อเนื่อง จัดมหกรรมใหญ่ “Job Expo Thailand 2023”
จ้างงานไทยแข็งแกร่ง! คนมีงานทํารายได้เพิ่มว่างงานลด ภาครัฐจับมือผู้ประกอบการสร้างโอกาสต่อเนื่อง จัดมหกรรมใหญ่ “Job Expo Thailand 2023” มัดรวมงานทั้งในและต่างประเทศกว่า 5 แสนตําแหน่งจาก 400 บริษัทไว้ที่เดียว 8-10 มิ.ย.นี้ ที่ไบเทค บางนา
วันที่ 26 พฤษภาคม 2566 น.ส.ไตรศุลี ไตรสรณกุล รองโฆษกประจําสํานักนายกรัฐมนตรี กล่าวว่า ขณะนี้ข้อมูลชี้วัดเกี่ยวกับภาคแรงงานได้ปรับตัวดีขึ้นโดยต่อเนื่องตามการฟื้นตัวของเศรษฐกิจ สํานักงานสภาพัฒนาการเศรษฐกิจและสังคมแห่งชาติ (สศช.) ได้เปิดเผยว่าไตรมาส1/66 (ม.ค.-มี.ค.) ทั่วประเทศมีการจ้างงาน 39.6 ล้านคน เพิ่มขึ้น 2.4% เมื่อเทียบกับช่วงเดียวกันของปีก่อน ดีขึ้นทั้งในภาคเกษตร บริการ และอุตสาหกรรม
ส่วนผู้ว่างงานมีจํานวน 4.2 แสนคน หรือร้อยละ 1.05 ของผู้อยู่ในกําลังแรงงาน ลดลงเมื่อเทียบกับร้อยละ 1.53 ในช่วงเดียวกันของปีที่แล้ว ขณะที่อัตราค่าจ้างโดยเฉลี่ย (อัตราค่าจ้างที่เพิ่มขึ้นหักด้วยเงินเฟ้อ) เพิ่มขั้นร้อยละ 1.3 เฉพาะค่าจ้างแท้จริงภาคเอกชนเพิ่มขึ้น 2.8% สะท้อนกําลังการใช้จ่ายที่เพิ่มขึ้น
น.ส.ไตรศุลี กล่าวว่า แม้สถานการณ์โดยรวมจะดีขึ้นแต่หน่วยงานภาครัฐที่เกี่ยวข้องยังคงขับเคลื่อนแผนงานตามนโยบายของ พล.อ.ประยุทธ์ จันทร์โอชา นายกรัฐมนตรีและรมว.กลาโหม ที่เน้นย้ําว่าต้องสร้างโอกาสการมีงานทํา มีรายได้เพิ่มตามศักยภาพและความสามารถของประชาชนโดยต่อเนื่อง
ทั้งนี้ ระหว่างวันที่ 8-10 มิ.ย. 66 กรมการจัดหางาน กระทรวงแรงงาน ได้จัดมหกรรมการจัดหางานครั้งใหญ่ระดับประเทศ “Job Expo Thailand 2023” ที่ศูนย์นิทรรศการและการประชุมไบเทค บางนา Hall EH 100 – 102 กรุงเทพฯ โดยได้รวบรวมงานทั้งในและต่างประเทศมากกว่า 500,000 อัตรา จากสถานประกอบการเกือบ 400 แห่ง ที่จะมีการเปิดรับพนักงานทุกช่วงวัย ทุกระดับวุฒิการศึกษาไว้ในงานเดียว
น.ส.ไตรศุลี กล่าวว่า รัฐบาลจึงขอเชิญชวนผู้ที่กําลังมองหางานและโอกาสใหม่ๆ เข้าร่วมงานในครั้งนี้ ไม่ว่าจะเป็นผู้ที่สําเร็จการศึกษาใหม่ ผู้ว่างงาน หรือทุกคนที่ต้องการมีงานทํามองหาโอกาสทางการชีพใหม่ๆ และภายในงานยังมีกิจกรรมที่น่าสนใจจากหน่วยงานสังกัดกระทรวงแรงงาน อาทิ การแนะแนวอาชีพ คําปรึกษาด้านอาชีพ การเตรียมความพร้อมเพื่อพัฒนาทักษะฝีมือแรงงานให้มีสูงขึ้น
มีกิจกรรมการพัฒนาคุณภาพแรงงานในกลุ่มเปราะบาง การให้บริการฉีดวัคซีนไข้หวัดใหญ่ให้แก่ผู้ประกันตน ให้ความรู้เกี่ยวกับสิทธิผู้ประกันตนทุกมาตรา พร้อมเปิดรับสมัครผู้ประกันตนตามมาตรา 40 การให้ความรู้เกี่ยวกับค่าจ้างตามมาตรฐานฝีมือแรงงาน ตลอดจนความรู้เกี่ยวกับกฎหมายพื้นฐานสําหรับแรงงานด้วย
รัฐบาลไทย-ข่าวทำเนียบรัฐบาล-หัวหน้าศูนย์ปฏิบัติการต่อต้านการทุจริต กระทรวงอุตสาหกรรม (รองปลัดฯ ณัฏฐิญา) ประกาศแนวทางการประเมินคุณธรรมและความโปร่งใส ITA
วันศุกร์ที่ 26 พฤษภาคม 2566
26/05/2566
หัวหน้าศูนย์ปฏิบัติการต่อต้านการทุจริต กระทรวงอุตสาหกรรม (รองปลัดฯ ณัฏฐิญา) ประกาศแนวทางการประเมินคุณธรรมและความโปร่งใส ITA
หัวหน้าศูนย์ปฏิบัติการต่อต้านการทุจริต กระทรวงอุตสาหกรรม (รองปลัดฯ ณัฏฐิญา) ประกาศแนวทางการประเมินคุณธรรมและความโปร่งใส ITA ขยายผลในทางปฏิบัติให้กับ สอจ.ทั่วประเทศ ยึดถือคู่มือตามเกณฑ์ของสํานักงาน ป.ป.ช. เพื่อขับเคลื่อนนโยบายของรัฐตามหลักธรรมภิบาล
เมื่อวันที่ 24 พฤษภาคม 2566 นางสาวณัฏฐิญา เนตยสุภา รองปลัดกระทรวงอุตสาหกรรม ในฐานะหัวหน้าศูนย์ปฏิบัติการต่อต้านการทุจริต กระทรวงอุตสาหกรรม เป็นประธานการประชุมชี้แจงกรอบแนวทางการประเมินคุณธรรมและความโปร่งใสในการดําเนินงานของหน่วยงานรัฐ (ITA) สํานักงานอุตสาหกรรมจังหวัด ประจําปีงบประมาณ พ.ศ. 2566 โดยมี นางสาวทัศนีย์ สามิภักดิ์ ผู้อํานวยการศูนย์ปฏิบัติการต่อต้านการทุจริต กระทรวงอุตสาหกรรม กล่าวรายงาน และเจ้าหน้าที่สํานักงานอุตสาหกรรมจังหวัด 76 จังหวัด เข้าร่วมการประชุม ผ่านระบบออนไลน์ (Zoom Meeting) ณ ห้องประชุมชุณหะวัณ ชั้น 3 สํานักงานปลัดกระทรวงอุตสาหกรรม
รองปลัดฯ ณัฏฐิญา กล่าวว่า การประเมิน ITA ถือเป็นเครื่องมือในการประเมินสถานะและปัญหาการดําเนินงานในด้านคุณธรรมและความโปร่งใสของหน่วยงาน เพื่อให้เกิดการปรับปรุงการทํางานในทุกภาคส่วนให้มีประสิทธิภาพมากยิ่งขึ้น นอกจากนี้ การเปิดเผยข้อมูลต่อสาธารณชนอย่างมีธรรมาภิบาล มีความโปร่งใส และตรวจสอบได้ ยังสร้างความเชื่อมั่นให้แก่ประชาชนที่มารับบริการ โดยเฉพาะหน่วยงานในสํานักงานอุตสาหกรรมจังหวัดทั่วประเทศ ซึ่งให้บริการใกล้ชิดกับภาคประชาชน และโรงงานอุตสาหกรรม หากมีการนําข้อมูลต่าง ๆ มาร้อยเรียงในการจัดทําแผนป้องกันการทุจริตได้อย่างเป็นรูปธรรม ก็จะทําให้การดําเนินงานของ สปอ. เดินหน้าได้อย่างมีประสิทธิภาพ
ทั้งนี้ ในปีงบประมาณ พ.ศ. 2566 สํานักงานปลัดกระทรวงอุตสาหกรรม ได้นําเครื่องมือการประเมิน ITA มาขยายผลการดําเนินงานไปยังสํานักงานอุตสาหกรรมจังหวัด ครอบคลุมทั้ง 76 จังหวัด โดยนํากรอบการประเมินฯ ที่สํานักงาน ป.ป.ช. กําหนด มาประยุกต์และปรับใช้ในบริบทของหน่วยงาน เพื่อการเปิดเผยข้อมูลของหน่วยงานภาครัฐ และสามารถประเมินตนเองตามแบบตรวจการเปิดเผยข้อมูลสาธารณะ (Open Data Integrity and Transparency Assessment : OIT) ผ่านการประเมินระดับการเปิดเผยข้อมูลทางเว็บไซต์ของหน่วยงาน ประกอบด้วย 2 ตัวชี้วัด ได้แก่ ตัวชี้วัดที่ 1 การเปิดเผยข้อมูล ในด้านข้อมูลพื้นฐาน ข้อมูลการบริหารงาน และข้อมูลการจัดซื้อจัดจ้าง และตัวชี้วัดที่ 2 การป้องกันการทุจริต ในด้านการส่งเสริมความโปร่งใสและนโยบายป้องกันการทุจริต และการมีส่วนร่วมและดําเนินการป้องกันการทุจริต
รัฐบาลไทย-ข่าวทำเนียบรัฐบาล-สถาบันการบินพลเรือน เปิดรับสมัครสอบคัดเลือกเข้าศึกษาหลักสูตรวิชาภาคพื้น หลักสูตรเทียบเท่าระดับอนุปริญญา หลักสูตรนายช่างภาคพื้นดิน ประจำปีการศึกษา 2566
วันศุกร์ที่ 26 พฤษภาคม 2566
สถาบันการบินพลเรือน เปิดรับสมัครสอบคัดเลือกเข้าศึกษาหลักสูตรวิชาภาคพื้น หลักสูตรเทียบเท่าระดับอนุปริญญา หลักสูตรนายช่างภาคพื้นดิน ประจําปีการศึกษา 2566
...
สถาบันการบินพลเรือน กระทรวงคมนาคม เปิดรับสมัครสอบคัดเลือกเข้าศึกษาหลักสูตรวิชาภาคพื้น หลักสูตรเทียบเท่าระดับอนุปริญญา หลักสูตรนายช่างภาคพื้นดิน ประจําปีการศึกษา 2566 รอบ 4 : รับตรงอิสระ (On-Site)
หลักสูตรเทียบเท่าระดับอนุปริญญา หลักสูตรนายช่างภาคพื้นดิน ประกอบไปด้วย
- สาขาวิชาช่างเครื่องบิน วิชาเอกเครื่องยนต์แก๊สเทอร์ไบน์ (Aeroplane Mechanic - B1.1,B1.2)
- สาขาวิชาช่างเอวิโอนิกส์ (Aeroplane Mechanic-B2)
ทุกหลักสูตรสัมภาษณ์แล้วรู้ผลทันที
สําหรับผู้ที่สนใจ สามารถ Walk-In มาสมัครด้วยตนเองได้ที่อาคารศูนย์พัฒนาบุคลากรด้านการบิน ชั้น G แผนกทะเบียนและวัดผล สถาบันการบินพลเรือน กรุงเทพฯ ตั้งแต่บัดนี้ จนถึงวันที่ 6 มิถุนายน 2566 ภายในเวลา 09.00 - 15.00 น. ติดต่อสอบถามรายละเอียดเพิ่มเติมได้ที่ แผนกสื่อสารองค์กร โทร. 0 2272 5741 - 4 ต่อ 3620, 3621, 2210, 2220 หรือ Inbox Facebook: catcthailand
รัฐบาลไทย-ข่าวทำเนียบรัฐบาล-ผู้ตรวจราชการกระทรวงดิจิทัลฯ ลงพื้นที่จังหวัดปราจีนบุรี ระดมพลังหน่วยงานภายใต้สังกัดร่วมขับเคลื่อนยุทธศาสตร์กระทรวงฯ ในระดับจังหวัด
วันศุกร์ที่ 26 พฤษภาคม 2566
ผู้ตรวจราชการกระทรวงดิจิทัลฯ ลงพื้นที่จังหวัดปราจีนบุรี ระดมพลังหน่วยงานภายใต้สังกัดร่วมขับเคลื่อนยุทธศาสตร์กระทรวงฯ ในระดับจังหวัด
ผู้ตรวจราชการกระทรวงดิจิทัลฯ ลงพื้นที่จังหวัดปราจีนบุรี ระดมพลังหน่วยงานภายใต้สังกัดร่วมขับเคลื่อนยุทธศาสตร์กระทรวงฯ ในระดับจังหวัด
25-26 พ.ค.66//นางสาวกรรวี สิทธิชีวภาค ผู้ตรวจราชการกระทรวงดิจิทัลเพื่อเศรษฐกิจและสังคม พร้อมคณะ ลงพื้นที่ติดตามความผลการดําเนินงานโครงการต่างๆ ภายใต้แผนการตรวจราชการของผู้ตรวจราชการกระทรวงฯ ประจําปีงบประมาณ พ.ศ.2566 พร้อมผลักดันการขับเคลื่อนยุทธศาสตร์กระทรวงฯ ณ จังหวัดปราจีนบุรี โดยได้คณะหัวหน้าหน่วยงานภายใต้ ดศ. เข้าพบนายรณรงค์ นครจินดา ผู้ว่าราชการจังหวัดปราจีนบุรี เพื่อหารือข้อราชการเกี่ยวกับนโยบายการพัฒนาจังหวัดในส่วนที่เกี่ยวข้องกับภารกิจ ดศ. ซึ่งผู้ว่าราชการฯ มีเป้าหมายจะพัฒนาพื้นที่ตําบลท่าตูม อําเภอศรีมหาโพธิ เป็นเมืองอัจฉริยะ จากนั้นได้มีการประชุมร่วมกับหัวหน้าหน่วยงานภายใต้สังกัด ดศ. ทั้งสํานักงานสถิติจังหวัด สถานีอุตุนิยมวิทยา โทรคมนาคมจังหวัด สํานักงานไปรษณีย์ และสํานักงานส่งเสริมเศรษฐกิจดิจิทัล ภาคตะวันออก เพื่อรับฟังสรุปผลการดําเนินงานสําคัญรวมถึงปัญหาอุปสรรค เพื่อให้ข้อเสนอแนะ/แนวทางแก้ไขปัญหาตามความเหมาะสม และสรุปรายงานผู้บริหารกระทรวงฯ พิจารณต่อไป รวมทั้งได้ตรวจเยี่ยมการดําเนินงานของศูนย์ดิจิทัลชุมชน ณ ห้องสมุดประชาชนเฉลิมราชกุมารีอําเภอศรีมโหสถ มีผู้ใช้บริการส่วนใหญ่เป็นเด็กนักเรียนมาใช้ค้นคว้าข้อมูลทําการบ้านและเล่นเกม โดยผู้ตรวจราชการกระทรวงฯ ขอให้ผู้ดูแลศูนย์ฯ ส่งเสริมให้คนในชุมชนและหน่วยงานต่างๆในพื้นที่มา ใช้ประโยชน์มากขึ้น นอกจากนั้นยังได้ตรวจเยี่ยมการดําเนินงานส่งเสริมการพัฒนาเมืองอัจฉริยะด้าน Smart Living ณ เทศบาลตําบลศรีมหาโพธิ ซึ่งรับผิดชอบเรื่องความปลอดภัยได้นําระบบ CCTV และจอ LED มาใช้ป้องกันดูแลประชาชนในพื้นที่ช่วยลดปัญหาอาชญากรรม ทั้งนี้ ผู้ตรวจราชการกระทรวงฯ ได้เสนอแนะให้ทุกหน่วยงานของ ดศ. บูรณาการทํางานร่วมกันตามภารกิจเพื่อให้เกิดการขับเคลื่อนยุทธศาสตร์กระทรวงฯ อย่างเข้มแข็งต่อไป
_________________________
รัฐบาลไทย-ข่าวทำเนียบรัฐบาล-ดีอีเอส ผสาน ตร. ธ.กสิกรไทย และผู้ให้บริการโทรศัพท์ จับ 6 มิจฉาชีพ ทะลายแก๊ง SMS ดูดเงินผ่านธนาคารสูญเงิน 200 ล้านบาท
วันศุกร์ที่ 26 พฤษภาคม 2566
ดีอีเอส ผสาน ตร. ธ.กสิกรไทย และผู้ให้บริการโทรศัพท์ จับ 6 มิจฉาชีพ ทะลายแก๊ง SMS ดูดเงินผ่านธนาคารสูญเงิน 200 ล้านบาท
ดีอีเอส ผสาน ตร. ธ.กสิกรไทย และผู้ให้บริการโทรศัพท์ จับ 6 มิจฉาชีพ ทะลายแก๊ง SMS ดูดเงินผ่านธนาคารสูญเงิน 200 ล้านบาท
จากกรณีที่ประชาชนจํานวนมากได้รับความเดือดร้อนจากการที่มิจฉาชีพแอบอ้างส่ง SMS ธนาคารกสิกรไทยให้กับลูกค้าธนาคารมากกว่า 20,000 บัญชี และใช้แอปพลิเคชันควบคุมเครื่องระยะไกลโอนเงินจากบัญชีธนาคารของลูกค้าทําให้สูญเสียเงินประมาณ 200 ล้านบาทนั้น กระทรวงดิจิทัลเพื่อเศรษฐกิจและสังคม (ดีอีเอส) สํานักงานตํารวจแห่งชาติ (สตช.) สํานักงาน กสทช. สํานักงานคณะกรรมการการรักษาความมั่นคงปลอดภัยไซเบอร์แห่งชาติ (สกมช.) ธนาคารกสิกร AIS และ True ได้ร่วมกันทลายรังแก๊งสวมรอยธนาคารกสิกรไทยส่ง SMS หลอกดูดเงินโดยมีผู้กระทําความผิดทั้งหมด 6 คน พร้อมของกลางรถยนต์ที่ติดตั้งเครื่องจําลองสถานีฐาน (False Base Station) จํานวน ๔ คัน พร้อมระบบคอมพิวเตอร์ที่ใช้ก่อเหตุจํานวน 5 ชุด
พล.ต.ต.วิวัฒน์ คําชํานาญ รอง ผบช.สอท. กล่าวว่า ผู้กระทําความผิดใช้เครื่องจําลองสถานีฐาน (False Base Station) ซึ่งเป็นอุปกรณ์ในการสร้างเสาสัญญาณโทรศัพท์ปลอมส่ง SMS ไปถึงลูกค้าธนาคาร ทําให้ลูกค้าธนาคารและดาวน์โหลดแอปพลิเคชัน และผู้เสียหายหลงเชื่อทําให้เกิดความเสียหายขึ้น ผู้เสียหาย กล่าวว่า เมื่อได้รับ SMS ตนเองหลงเชื่อและกดดาวน์โหลดข้อมูล และมิจฉาชีพใช้เวลาประมาณ 30 นาที ในการใช้แอปพลิเคชันควบคุมเครื่องระยะไกล ในการถอนเงินจากบัญชี ทําให้สูญเสียเงินมากกว่า 100,000 บาท ตนเองรู้ตัวว่าโดนมิจฉาชีพหลอก เนื่องจากไม่สามารถเข้าใช้บัญชีธนาคารได้ตามปกติ โดยบัญชีธนาคารที่ได้รับความเสียหายคือธนาคารกสิกรไทย
​
ทั้งนี้ มิจฉาชีพจะนําเครื่องจําลองสถานีฐาน (False Base Station) ซึ่งใช้รหัสที่เรียกว่าปลากระเบน ไว้ในรถยนต์ จากนั้นมิจฉาชีพจะขับรถไปยังย่านชุมชนแล้วส่งสัญญาณ SMS ปลอมไปยังประชาชน เพื่อให้เข้าใจผิดว่าบัญชีธนาคารของตนเองมีปัญหาและให้กดลิงก์อัพเดทและดาวน์โหลดข้อมูลของตนเอง ในระหว่างนั้น มิจฉาชีพจะใช้แอปพลิเคชันควบคุมเครื่องระยะไกล ในการควบคุมโทรศัพท์ของเหยื่อเพื่อทําการถ่ายโอนหรือถอนเงินจากบัญชีของเหยื่อทําให้เกิดความเสียขึ้น
ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงดิจิทัลเพื่อเศรษฐกิจและสังคม (ดีอีเอส) กล่าวว่า สําหรับแนวทางการแก้ไขปัญหาอาชญากรรมทางด้านการเงินที่ผ่านมา ดีอีเอสมุ่งสร้างความตระหนักรู้ให้แก่ประชาชน โดยได้ทําความร่วมมือกับสมาคมธนาคาร โดยทุกธนาคารมีการแจ้งเตือนภัยออนไลน์และข่าวปลอมให้กับลูกค้าธนาคารผ่านแอปพลิเคชันของธนาคารและแอปพลิเคชันเป๋าตัง
“สําหรับผู้กระทําความผิดไม่เพียงเป็นการกระทําความผิดตาม พ.ร.บ. วิทยุคมนาคม เท่านั้น แต่ยังมีความผิดตาม กฏหมายเกี่ยวกับการฉ้อโกง และ พ.ร.บ. ว่าด้วยการกระทําความผิดเกี่ยวกับคอมพิวเตอร์ ซึ่งเป็นโทษทางอาญาที่สูง และจะต้องดําเนินการและดําเนินคดีอย่างถึงที่สุด ซึ่งอาจจะขยายผลในเรื่องเงินที่ได้รับจากกระบวนการต่างๆ ไปยังบุคคลข้างเคียง ภายหลังจากที่ได้มีการบังคับใช้ พ.ร.ก. มาตรการป้องกันและปราบปรามอาชญากรรมทางเทคโนโลยี ตั้งแต่เดือนมีนาคม ๒๕๖๖ เป็นต้นมา มีส่วนสําคัญที่ทําให้มิจฉาชีพจัดหาซิมม้าและบัญชีม้าได้ยากขึ้น มิจฉาชีพต้องเปลี่ยนวิธีที่ใช้ในการหลอกลวงประชาชน ทําให้มีโอกาสจับคนร้ายในประเทศได้มากขึ้น” ปลัดดีอีเอส กล่าว
__________________________
รัฐบาลไทย-ข่าวทำเนียบรัฐบาล-ครม.อนุมัติ กำหนดให้ วาฬสีน้ำเงิน เป็นสัตว์ป่าสงวน
วันศุกร์ที่ 26 พฤษภาคม 2566
ครม.อนุมัติ กําหนดให้ วาฬสีน้ําเงิน เป็นสัตว์ป่าสงวน
วันศุกร์ที่ 26 พฤษภาคม 2566
ต่อจากนี้ไป ขอเชิญรับฟังไทยคู่ฟ้า
ที่ประชุมคณะรัฐมนตรีอนุมัติหลักการร่าง พ.ร.ฎ.กําหนดให้ วาฬสีน้ําเงิน เป็นสัตว์ป่าสงวน ตาม
พ.ร.บ.สงวนและคุ้มครองสัตว์ป่า พ.ศ.2562 โดยวาฬสีน้ําเงินเป็นสัตว์ขนาดใหญ่ที่สุดในโลก
มีแหล่งอาศัยในพื้นที่ทางทะเลระหว่างประเทศ มีการพบในทะเลประเทศไทยเพียง 3 ครั้งทางฝั่งทะเลอันดามัน
เนื่องจากในอดีตมีการล่าวาฬสีน้ําเงินเป็นจํานวนมากเพื่อนําเนื้อและไขมันไปใช้ประโยชน์ในเชิงพาณิชย์และปร
ะมงพื้นบ้าน ประกอบกับแหล่งอาหารของวาฬสีน้ําเงินลดลงจากการเปลี่ยนแปลงของสภาพภูมิอากาศ
และความเป็นกรดในทะเลส่งผลต่อการสืบพันธุ์ การกําหนดให้วาฬสีน้ําเงินเป็นสัตว์ป่าสงวนในครั้งนี้
สอดคล้องกับองค์การระหว่างประเทศเพื่อการอนุรักษ์ธรรมชาติ หรือ IUCN
ซึ่งขึ้นบัญชีวาฬสีน้ําเงินเป็นชนิดพันธุ์ที่ใกล้สูญพันธุ์เช่นเดียวกัน
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-คณะกรรมการสรรหาฯ เตรียมตรวจสอบคุณสมบัติผู้สมัคร เพื่อคัดเลือกเข้าดำรงตำแหน่งกรรมการผู้จัดการ ธอส. ภายหลังการรับสมัครสิ้นสุดแล้ว
วันศุกร์ที่ 26 พฤษภาคม 2566
26/05/2566
คณะกรรมการสรรหาฯ เตรียมตรวจสอบคุณสมบัติผู้สมัคร เพื่อคัดเลือกเข้าดํารงตําแหน่งกรรมการผู้จัดการ ธอส. ภายหลังการรับสมัครสิ้นสุดแล้ว
คณะกรรมการสรรหากรรมการผู้จัดการธนาคารอาคารสงเคราะห์ จะดําเนินการตรวจสอบคุณสมบัติของผู้สมัคร เพื่อคัดเลือกบุคคลที่มีความรู้ ความสามารถ และมีประสบการณ์เหมาะสมกับการดํารงตําแหน่ง เพื่อนําเสนอรายชื่อต่อคณะกรรมการธนาคาร พิจารณาต่อไป
นายอนุกูล ปีดแก้ว ปลัดกระทรวงการพัฒนาสังคมและความมั่นคงของมนุษย์ (พม.) ในฐานะประธานคณะกรรมการสรรหากรรมการผู้จัดการ ธนาคารอาคารสงเคราะห์ (ธอส.) เปิดเผยว่า ตามที่ธนาคารได้ประกาศรับสมัครบุคคลเพื่อคัดเลือกเข้าดํารงตําแหน่งกรรมการผู้จัดการ โดยให้ผู้ที่สนใจยื่นใบสมัครได้ตั้งแต่วันที่ 24 เมษายน – 24 พฤษภาคม 2566 ที่ผ่านมา บัดนี้ ธนาคารได้ทําการปิดรับสมัครเป็นที่เรียบร้อยแล้ว
ทั้งนี้ ขั้นตอนต่อไปคณะกรรมการสรรหากรรมการผู้จัดการ ธนาคารอาคารสงเคราะห์ จะดําเนินการตรวจสอบคุณสมบัติของผู้สมัคร เพื่อคัดเลือกบุคคลที่มีความรู้ ความสามารถ และมีประสบการณ์เหมาะสม กับการดํารงตําแหน่งกรรมการผู้จัดการธนาคารอาคารสงเคราะห์ ซึ่งการพิจารณาทั้งหมดจะเป็นไปตามขอบเขตอํานาจหน้าที่ และกระบวนการ สรรหาตามที่กฎหมายบัญญัติไว้ รวมถึงเป็นไปตามแนวทางวิธีปฏิบัติที่ กระทรวงการคลังกําหนด เพื่อนําเสนอรายชื่อต่อคณะกรรมการธนาคาร พิจารณาต่อไป
รัฐบาลไทย-ข่าวทำเนียบรัฐบาล-รองโฆษกรัฐบาล ย้ำ ผู้มีสิทธิบัตรทอง (บัตร 30 บาท) สามารถเปลี่ยนสถานพยาบาล (หน่วยบริการ) ได้ 4 ครั้งต่อปีงบประมาณ ใช้สิทธิรักษาได้ทันทีโดยไม่เสียค่าใช้จ่าย
วันศุกร์ที่ 26 พฤษภาคม 2566
26/05/2566
รองโฆษกรัฐบาล ย้ํา ผู้มีสิทธิบัตรทอง (บัตร 30 บาท) สามารถเปลี่ยนสถานพยาบาล (หน่วยบริการ) ได้ 4 ครั้งต่อปีงบประมาณ ใช้สิทธิรักษาได้ทันทีโดยไม่เสียค่าใช้จ่าย
รองโฆษกรัฐบาล ย้ํา ผู้มีสิทธิบัตรทอง (บัตร 30 บาท) สามารถเปลี่ยนสถานพยาบาล (หน่วยบริการ) ได้ 4 ครั้งต่อปีงบประมาณ ใช้สิทธิรักษาได้ทันทีโดยไม่เสียค่าใช้จ่าย เปลี่ยนได้ง่ายๆ ผ่านแอปพลิเคชัน สปสช.
วันที่ 26 พฤษภาคม 2566 นางสาวรัชดา ธนาดิเรก รองโฆษกประจําสํานักนายกรัฐมนตรี ย้ํารัฐบาลให้ความสําคัญกับการดูแลสุขภาพประชาชนและการเข้าถึงบริการภาครัฐอย่างมีประสิทธิภาพ รวมทั้ง ได้เพิ่มคุณภาพและบริการให้ผู้ถือบัตรทอง (บัตร 30 บาท) สามารถเข้ารับการรักษาได้สะดวกรวดเร็วมากยิ่งขึ้น ทั้งนี้ เพื่อไม่ให้เกิดความเหลื่อมล้ําในการรักษาพยาบาล สามารถเปลี่ยนสิทธิรักษามีผลทันทีไม่ต้องรอ 15 วัน ผ่านแอปพลิเคชันของสํานักงานหลักประกันสุขภาพแห่งชาติ หรือ สปสช. โดยเปลี่ยนได้ได้ง่าย ๆ 3 ช่องทางดังนี้
1 Application สปสช. เพียงดาวน์โหลดแอป สปสช. ดาวน์โหลดฟรี! ไม่มีค่าใช้จ่าย ได้ทั้งระบบ Android และ iOS ระบบ Android https://play.google.com/store/apps/developer ระบบ OShttps://apps.apple.com/us/app/สปสช/id1111681040
2 Line Official Account สปสช." add เป็นเพื่อน... เพียงสแกน QR Code หรือพิมพ์ค้นหาใช้ช่อง ID ว่า @nhso หรือคลิก https://lin.ee/zzn3pU6
3 ติดต่อด้วยตนเอง ดังนี้ กรณีต่างจังหวัด ได้แก่ โรงพยาบาลส่งเสริมสุขภาพตําบล (รพ.สต) สถานีอนามัย ศูนย์สุขภาพชุมชนเมือง โรงพยาบาลของรัฐ ในส่วนของกรุงเทพมหานคร ได้แก่ สํานักงานหลักประกันสุขภาพแห่งชาติ ชั้น 2 อาคารบี (ทิศตะวันตก) ศูนย์ราชการเฉลิมพระเกียรติฯ ถนนแจ้งวัฒนะ กรุงเทพมหานคร ในวันเวลาราชการ หรือ โทรสายด่วน 1330
สําหรับเอกสารที่ต้องใช้ดังนี้ - บัตรประจําตัวประชาชน – เด็กเล็กใช้สูติบัตร (ใบเกิด) คู่กับบัตรประจําตัวประชาชนผู้ปกครอง เลือกสถานพยาบาล (หน่วยบริการ) หากไม่ตรงตามที่อยู่บัตรประชาชน ให้แสดงหลักฐานอย่างใดอย่างหนึ่งดังนี้ 1 หนังสือรับรองของเจ้าบ้าน 2 หนังสือรับรองของผู้นําชุมชน 3 หนังสือรับรองผู้ว่าจ้างหรือนายจ้าง 4 เอกสารหรือหลักฐานที่มีชื่อของผู้ประสงค์ลงทะเบียน เช่น ใบเสร็จค่าน้ําค่าไฟ ค่าเช่าที่พัก สัญญาเช่าที่พัก ฯลฯ
“ผู้มีสิทธิบัตรทอง (บัตร 30 บาท) หากย้ายที่พักอาศัย สามารถเปลี่ยนสถานพยาบาล (หน่วยบริการ) ประจําตัวได้ 4 ครั้งต่อปี ใช้สิทธิรักษาได้ทันทีโดยไม่เสียค่าใช้จ่าย รัฐบาลพร้อมดูแลสุขภาพของพี่น้องประชาชนทุกกลุ่ม มุ่งมั่นยกระดับเพิ่มสิทธิการดูแลด้านสาธารณสุขไทยให้ครอบคลุมอย่างมีคุณภาพ” นางสาวรัชดา กล่าว
รัฐบาลไทย-ข่าวทำเนียบรัฐบาล-รองปลัดฯ ณัฏฐิญา เร่งประชุมติดตามความคืบหน้ากรณีข้อร้องเรียนที่เกิดขึ้น กับเจ้าหน้าที่ของกระทรวงอุตสาหกรรม
วันศุกร์ที่ 26 พฤษภาคม 2566
26/05/2566
รองปลัดฯ ณัฏฐิญา เร่งประชุมติดตามความคืบหน้ากรณีข้อร้องเรียนที่เกิดขึ้น กับเจ้าหน้าที่ของกระทรวงอุตสาหกรรม
สั่งการกองกฎหมาย สปอ. และศูนย์ปฏิบัติการต่อต้านการทุจริต อก. เร่งดําเนินการอย่างใกล้ชิด เพื่อรายงานในภาพรวมของกระทรวงอุตสาหกรรมในระบบรายงานข้อร้องเรียนเจ้าหน้าที่รัฐกระทําการทุจริตหรือประพฤติมิชอบของสํานักงานคณะกรรมการป้องกันและปราบปรามการทุจริตในภาครัฐ
รองปลัดฯ ณัฏฐิญา เร่งประชุมติดตามความคืบหน้ากรณีข้อร้องเรียนที่เกิดขึ้นกับเจ้าหน้าที่ของกระทรวงอุตสาหกรรม สั่งการกองกฎหมาย สปอ. และศูนย์ปฏิบัติการต่อต้านการทุจริต อก. เร่งดําเนินการอย่างใกล้ชิด เพื่อรายงานในภาพรวมของกระทรวงอุตสาหกรรมในระบบรายงานข้อร้องเรียนเจ้าหน้าที่รัฐกระทําการทุจริตหรือประพฤติมิชอบ ของสํานักงานคณะกรรมการป้องกันและปราบปรามการทุจริตในภาครัฐ (ปปท.)
เมื่อวันที่ 24 พฤษภาคม 2566 เวลา 14.00 น. นางสาวณัฏฐิญา เนตยสุภา รองปลัดกระทรวงอุตสาหกรรม เป็นประธานการประชุมหารือติดตามความคืบหน้ากรณีข้อร้องเรียนที่เกิดขึ้นกับเจ้าหน้าที่ของกระทรวงอุตสาหกรรม ที่อยู่ในความรับผิดชอบของ กองกฎหมาย (กม.) สํานักงานปลัดกระทรวงอุตสาหกรรม ทั้งนี้ ได้มอบหมายให้ศูนย์ปฏิบัติการต่อต้านการทุจริต (ศปท.อก.) เร่งติดตามความคืบหน้ากรณีข้อร้องเรียนต่าง ๆ ที่ค้างอยู่ เพื่อให้การจัดทําแผนงานจัดการเกี่ยวกับเรื่องร้องเรียนที่ยังดําเนินการไม่แล้วเสร็จ เป็นไปด้วยความเรียบร้อยและมีประสิทธิภาพ รวมทั้ง การรายงานผลข้อร้องเรียนในภาพรวมของกระทรวงอุตสาหกรรม ผ่านระบบรายงานข้อร้องเรียนเจ้าหน้าที่รัฐกระทําการทุจริตหรือประพฤติมิชอบ ของสํานักงานคณะกรรมการป้องกันและปราบปรามการทุจริตในภาครัฐ (ปปท.) ต่อไป โดยมี นายสมชัย เอมบํารุง ผู้อํานวยการกองกฎหมาย นางสาวทัศนีย์ สามิภักดิ์ ผู้อํานวยการศูนย์ปฏิบัติการต่อต้านการทุจริต และเจ้าหน้าที่ผู้รับผิดชอบ เข้าร่วมรายงาน ณ ห้องประชุมชุณหะวัณ ชั้น 3 สํานักงานปลัดกระทรวงอุตสาหกรรม
รัฐบาลไทย-ข่าวทำเนียบรัฐบาล-ผู้ตรวจเดชาฯ ลงพื้นที่ร่วมประชุมระดมสมอง และรับทราบแนวทางการบริหารงบประมาณของ สอจ.สมุทรสงคราม
วันศุกร์ที่ 26 พฤษภาคม 2566
26/05/2566
ผู้ตรวจเดชาฯ ลงพื้นที่ร่วมประชุมระดมสมอง และรับทราบแนวทางการบริหารงบประมาณของ สอจ.สมุทรสงคราม
ผู้ตรวจเดชาฯ ลงพื้นที่ร่วมประชุมระดมสมอง และรับทราบแนวทางการบริหารงบประมาณของ สอจ.สมุทรสงคราม เพื่อเป็นข้อมูลในการจัดทําแนวทางจัดสรรงบประมาณโดยพิจารณาจาก Unit Cost การดําเนินงานในมิติต่าง ๆ
เมื่อวันที่ 24 พฤษภาคม 2566 นายเดชา จาตุธนานันท์ ผู้ตรวจราชการกระทรวงอุตสาหกรรม ร่วมกับ นายจักรพันธ์ เด่นดวงบริพันธ์ ผู้อํานวยการกองยุทศาสตร์และแผนงาน สํานักงานปลัดกระทรวงอุตสาหกรรม และคณะ ลงพื้นที่ สํานักงานอุตสาหกรรมจังหวัดสมุทรสงคราม (สอจ.สมุทรสงคราม) โดยมี นางสาวลัดดาวัลย์ สันติภิญโญเลิศ อุตสาหกรรมจังหวัดสมุทรสงคราม ให้การต้อนรับ และรายงานข้อมูลเกี่ยวกับแนวทางการบริหารจัดการงบประมาณที่สําคัญของ สํานักงานอุตสาหกรรมจังหวัดสมุทรสงคราม ในการนี้ ที่ประชุมร่วมกันระดมสมองเพื่อหาแนวทางการจัดทํา Unit Cost การดําเนินงานมิติต่าง ๆ เพื่อใช้เป็นต้นแบบในการขยายผลการจัดเก็บข้อมูล และการวิเคราะห์ข้อมูลภาพรวมของสํานักงานอุตสาหกรรมจังหวัดทั่วประเทศ ซึ่งจะสามารถใช้เป็นข้อมูลประกอบการจัดสรรงบประมาณในปี 2567 ได้เป็นอย่างดี